**Na temelju Odluke Župana Primorsko-goranske županije o raspisivanju Javnog poziva za prijavu na Program kreditiranja „Poduzetnik u PGŽ u 2016.“ (KLASA:022-04/16-01/11 URBROJ:2170/1-01-01/5-16-20, od 21. ožujka 2016.)**

grb7

**PRIMORSKO-GORANSKA ŽUPANIJA**

**Upravni odjel za turizam, poduzetništvo i ruralni razvoj**

**u suradnji s**

* **ERSTE&STEIERMÄRKISCHE BANK d.d., Jadranski trg 3a, Rijeka,**
* **KREDITNOM BANKOM Zagreb d.d., Podružnica Rijeka, Riva 8, Rijeka**
* **RAIFFEISENBANK AUSTRIA d.d., Poslovnica Rijeka, Matije Gupca 11, Rijeka**
* **KARLOVAČKOM BANKOM d.d., Podružnica Rijeka,** **Marije Krucifikse Kozulić 4, Rijeka**
* **HRVATSKOM POŠTANSKOM BANKOM d.d., Podružnica Rijeka, Užarska 4 a, Rijeka**
* **PRIVREDNOM BANKOM Zagreb d.d., Podružnica Riadria Rijeka, Đ. Šporera 3, Rijeka**
* **ISTARSKOM KREDITNOM BANKOM d.d., Viškovo 2, Rijeka**

**objavljuje**

**J A V N I P O Z I V**

**poduzetnicima i obrtnicima na podnošenje prijava na Program**

**kreditiranja „PODUZETNIK U PGŽ U 2016.“**

1. **CILJ PROGRAMA**

Cilj programa je povoljnije financiraje sektora malog gospodarstva kroz suvenciju kamata na poduzetničke kredita. Smanjenom kamatom omogućuje se lakši pristup izvorima financiranja radi unapređenja poslovnih aktivnosti, poticanja konkurentnosti, zadržavanja ili povećanja zaposlenosti i ukupnog razvoja malog gospodarstva.

1. **KREDITNI POTENCIJAL:** 20.000.000,00 kuna
2. **SUBJEKTI U PROGRAMU**

Primorsko-goranska županija i poslovne banke

1. **KORISNICI KREDITA**

* Korisnici kredita mogu biti poduzetnici registrirani u Republici Hrvatskoj odnosno mikro, mali i srednji subjekti malog gospodarstva sukladno važećem Zakonu o poticanju razvoja malog gospodarstva (i to: d.o.o., j.d.o.o., obrti i zadruge) koji imaju sjedište i ulažu na području Primorsko-goranske županije.
* Pravo na korištenje sredstava subvencije kamate na poduzetnički kredit ima korisnik koji financira projekt iz proizvodne i uslužne djelatnosti sukladno Popisu prihvatljivih djelatnosti prema izvatku iz Nacionalne klasifikacije djelatnosti 2007 (NKD2007) koja je u privitku.
* Korisnik može samo jedanput koristiti kredit po ovom Programu.

1. **NAMJENA KREDITNIH SREDSTAVA:**

* kupnja, izgradnja, uređenje ili proširenje gospodarskih objekata (stanovi isključeni),
* nabava opreme ili pojedinih dijelova opreme,
* obrtna sredstva do 30% iznosa kredita.

1. **KREDITI SE NE ODOBRAVAJU ZA**:

* kupovinu udjela u trgovačkim društvima, ulaganja u kockarnice, igračnice i slične djelatnosti,
* ulaganja u vrijednosnice,
* ulaganja u primarnoj proizvodnji poljoprivrednih proizvoda, ribarstvo i akvakulturu
* ulaganja u turizam i ugostiteljstvo,
* ulaganja u trgovačke djelatnosti, osim ako su povezane s proizvodnom djelatnošću,
* financiranje ekološki neprihvatljivih projekata,
* kupovinu građevinskog zemljišta,
* izgradnju stambenih i poslovnih prostora radi prodaje ili iznajmljivanja na tržištu,
* kupovinu prijevoznih sredstava (motornih vozila),
* kupovinu plovila,
* promet s nekretninama,
* osiguranje i financijsko posredovanje,
* ulaganja u prodajne auto salone,
* reprogram i refinanciranje postojećih kredita, kao niti za refundaciju ranije uloženih sredstava (refundacija ranije uloženih sredstava je dozvoljena od datuma pozitivnog mišljenja Povjerenstva za provedbu Programa kreditiranja).

1. **IZNOS KREDITNIH SREDSTAVA:**

* najniži iznos: 100.000,00 kuna,
* najviši iznos: 3.000.000,00 kuna.

1. **ROK OTPLATE KREDITA, POČEK I DINAMIKA OTPLATE:**

* otplata do 10 godina,
* poček do dvije godine koji je uključen u rok otplate,
* dinamika otplate u dogovoru s bankom.

1. **ROK ISKORIŠTENJA KREDITA:**

* do 12 mjeseci, uključen u rok otplate

1. **KAMATNA STOPA NA KREDIT:**

* Kreditna banka Zagreb d.d. 5,49%, godišnje fiksno,
* Istarska kreditna banka Umag d.d. 5,50% godišnje fiksno,
* Raiffeisenbank Austria d.d. 5,70%, godišnje fiksno,
* Karlovačka banka d.d. 5,70%, godišnje fiksno,
* Privredna banka Zagreb d.d. za kredite ročnosti do 3 godine 5,05%, ročnosti 3-6 godina 5,60%, ročnosti 6-10 godina 5,95%, godišnje fiksno,
* Hrvatska poštanska banka d.d. 5,90%, godišnje fiksno,
* Erste&steiermärkische bank d.d. 5,90%, godišnje fiksno,
* Primorsko-goranska županija subvencionira kamatu na odobrene poduzetničke kredite sa 4 postotna poena, te dodatno s 1 postotnim poenom za poduzetnike koji ulažu u gradove i općine na području Gorskog kotara, tako da kamata za korisnika iznosi od 0,05 do 1,95% fiksno ovisno o izabranoj banci,
* kamate se naplaćuju prema ugovoru između Banke i Poduzetnika u tijeku korištenja kredita, počeka i otplate,
* razlika između referentne kamatne stope i odobrene subvencionirane kamatne stope koju plaća krajnji korisnik predstavlja državnu potporu male vrijednosti u skladu s propisima o državnim potporama.

**11) NAKNADA BANCI:** prema ponudi banakado max 0,5% jednokratno na iznos

odobrenog kredita za sve troškove Banke, a prije korištenja kredita.

**12) VALUTNA KLAUZULA:**

* + - * + sve financijske odrednice između Banke i Poduzetnika su u kunama

**13) INSTRUMENTI OSIGURANJA:** hipoteka, sudužništvo, jamci, jamstvo HAMAG-BICRO-a i drugi instrumenti osiguranja koje poduzetnik ugovori s poslovnom bankom.

**14) STATUS KORISNIKA KREDITA:** deponent Banke (nije uvjetovan kao deponent Banke u trenutku podnošenja zahtjeva).

**15) NAČIN ISPLATE SREDSTAVA:**

* dio kredita namijenjen za osnovna sredstva Banka će doznačiti bezgotovinskom isplatom na račun dobavljača ili izvršitelja usluga za Poduzetnika na osnovi ovjerene situacije, predračuna, računa ili ugovora o isporuci ili kupnji u visini od najmanje 90%, te isplatom Poduzetniku na žiro račun do najviše 10% iznosa odobrenog kredita,
* dio kredita za obrtna sredstva u cijelosti će se doznačiti na žiro račun Poduzetniku prema odluci Banke.

**16)** Primorsko-goranska županija osniva Povjerenstvo za provedbu Programa kreditiranja poduzetnika „Poduzetnik u PGŽ u 2016.“ godini (u daljnjem tekstu: Povjerenstvo) koje zaprima prijave Poduzetnika te donosi mišljenje o prijavi poduzetnika za kreditiranje koje se upućuje banci.

**17)** Konačnu odluku o odobrenju ili ne odobrenju kredita podnositelju prijave s pozitivnim mišljenjem Povjerenstva donosi Banka nakon obrade prijave, u roku od 60 dana od dana zaprimanja pozitivnog mišljena Povjerenstva. Banka zadržava pravo ne odobriti kredit podnositelju prijave kojemu je Povjerenstvo dalo pozitivno mišljenje.

**18)** Javni poziv, obrazac zahtjeva za poduzetnički kredit, popis dokumentacije koja se prilaže uz uz prijavu i popis prihvatljivih djelatnosti za kreditiranje prema izvadku iz Nacionalne klasifikacije djelatnosti mogu se preuzeti s Internet stranice Primorsko-goranske županije: [www.pgz.hr](http://www.pgz.hr), poveznica: Natječaji/Ostali natječaji.

**19) PODNOŠENJE PRIJAVA:** Prijave se podnose Povjerenstvu za provedbu

Programa kreditiranja „Poduzetnik u PGŽ u 2016.“ na jedan od slijedećih načina:

- poštom na adresu:

**Primorsko-goranska županija**

**Upravni odjel za turizam, poduzetništvo i ruralni razvoj**

**Slogin kula 2**

**51 000 Rijeka**

**s naznakom - Program kreditiranja "Poduzetnik u PGŽ u 2016.“**

- ili osobnom dostavom u pisarnicu Primorsko-goranske županije koja se nalazi na adresi.

**Slogin kula 2 (prizemno), Rijeka**

**20)** Informacije se mogu dobiti na tel. 051/351-264, 051/351-262 ili 051/351-260 odnosno putem E-pošte na E-adresu: gospodarstvo@pgz.hr.

**21)** Rok za podnošenje prijava je do iskorištenja kreditnog potencijala.

**22)** Svi podnositelji prijava biti će pismeno izvješteni o rezultatima javnog poziva.